**БОЛАШАҚ МАМАНДАРДЫ ЖОҒАРЫ СЫНЫП ОҚУШЫЛАРЫНЫҢ МЕДИАМӘДЕНИЕТІН ҚАЛЫПТАСТЫРУҒА ДАЯРЛАУДЫҢ ПЕДАГОГИКАЛЫҚ АСПЕКТІЛЕРІ**

*Дүйсенбаев Абай Қабақбайұлы – Педагогика және білім беру менеджменті кафедрасының доценті, п.ғ.к.*

*Әл-Фараби атындағы Қазақ ұлттық университеті. Алматы қ., Қазақстан*

*Масимбаева Айым Аликеновна – Педагогика және білім беру менеджменті кафедрасының докторанты*

*Әл-Фараби атындағы Қазақ ұлттық университеті. Алматы қ., Қазақстан*

**Кілт сөздер**

Медиамәдениет, медиабілім, ақпараттық сауаттылық, медиабілімділік, ақпараттық білімділік, ақпараттық құзыреттілік.

**Ключевые слова**

Медиакультура, медиаобразование, [информационная грамотность](https://melimde.com/sovremennij-podhod-k-ponyatiyam-gramotnoste-funkcionalenaya-gr.html), медиаобразование, информационная образованность, информационная компетентность.

**Keywords**

media culture, [media education](https://melimde.com/smart-masattarin-oyu-edisi-orindafan-jumamuratova-tumaris-te-4.html), information literacy, media education, information education, information competence.

**Түйіндеме**

Мақалада болашақ маманды жоғары сынып оқушыларының медиамәдениетін қалыптастыруға даярлаудың педагогикалық аспектілері жан-жақты қарастылған. Тұлғаның медиамен қарым-қатынас жасау мәдениетін, шығармашылық, коммуникативтік қабілеттерін дамыту, сыни ойлау, түсіндіру біліктіліктері, медиамәтінді талдау және бұқаралық ақпарат құралдары мен материалдары арқылы білім беру және дамыту үрдісі.

**Аннотация**

В статье подробно рассмотрены педагогические аспекты подготовки будущего специалиста к формированию медиакультуры старшеклассников. Процесс воспитания и развития культуры общения личности с медиа, развития творческих, коммуникативных способностей, критического мышления, навыков интерпретации, анализа медиакультуры и через средства массовой информации и материалы.

**Abstract**

The article describes in detail the pedagogical aspects of preparing a future specialist for the formation of the media culture of high school students. The process of education and development of the culture of communication of the individual with the media, the development of creative, communicative abilities, critical thinking, skills of interpretation, analysis of media culture and through the media and materials.

Бүгінде болашақ маманды жоғары сынып оқушыларының медиамәдениетін қалыптастыруға даярлаудың маңызы күн санап артып келеді. Себебі, ақпарат ағыны өте жылдам даму үстінде. Заманауи бұқаралық ақпарат құралдар арқылы адамның білімін жетілдіруге, оның қоғамдық өмірге қатысуына, барлық мүмкін әлеуметтік рөлдерді игеруіне және т.б. ықпал етеді. Тұлғаның шығармашылық және сыни ойлануына, құндылық бағдарлары мен нанымдарына әсер етеді. Дегенмен ақпараттардың жағымды және жағымсыз типтері болатындығын ескерсек, соңғысынан қорғана алуға қабілетті тұлға қалыптастыру міндеті туындайды. «Медиа» термині біздің елімізде [қолданыста жиі аталмағанымен](https://melimde.com/virustar-negizgi-patogen--rinovirus-50-ge-jui-jiti-januarlardi.html), біртіндеп өміріміздің ең маңызды бөлігіне айналып келе жатыр. Оны біз өзімізде байқамай қалып жатырмыз. Бұрын «технологияның өркендеген дәуірі» десек, бүгінде ол «жаһандық ақпарат ғасыры» деп аталатын кезең қоғамымыздың дамуына, соның ішінде тәрбие, білім беруде тұлғаның қалыптасуына әсерін тигізетін күшті қару болып отыр. Медиа тек тұлға болып қалыптасуға ғана әсер етпейді, оның теріс ықпалы да белгілі деңгейде жасөспірімдер санасының дамуына өз әсерін тигізеді. Буыны бекімеген, ұғымдық санасы әлі қалыптаспаған жасөспірімдер медианың әсерін өте тез қабылдайды. Сондықтан қазіргі кездегі жылдамдығына көз ілеспейтін ақпаратты ажырата білуге бағдарлау, ондағы мән-мазмұнды пайымдап түсінуге бағдарлап, тұлғаның сыни ойын дамыту осы аталған медиабілім берудің негізгі міндеті болып табылады.

Медиа ұғымының тамыры тереңде жатқанын сонау ата-бабамыздан қалған асыл мұраларымыздан, тарихи мұрағат пен жәдігерлерден, ұлттығымызды дәріптейтін салт-дәстүрлерімізден, еліміздің егемендігі мен тәуелсіздігін паш ететін нышандарымыздан да байқауға болады. «Педагогикалық психологиялық сөздікте» (ағылш. тіл. «media education», латын.тіл. «media») медиабілім беру оқушыларға бұқаралық қатынас заңдылықтарын үйрететін педагогикадағы бағдар. Медиабілім берудің негізгі міндеті болашақ ұрпақты ақпараттық жағдай өміріне, оны түсіне білуге, қазіргі ақпараттық технологиялар, техникалық құралдар арқылы вербалдық емес қарым қатынас әдістерін меңгеру деп анықтама берілген [1, 156].

Медиамәдениет - мәдени-тарихи, қоғамдық сананы және тұлғаны әлеуметтендіруге қалыптастыруға бейімдеу үрдісіндегі адамзаттың жинақтайтын ақпараттық - қатынас құралдары, материалдық және интеллектуальдық құндылықтар жиынтығы. Медиа мәдениет ол тұлғаның даму деңгейіне, медиа мәтінді оқу, талдау, бағалау қабілетін, медиа шығармашылықпен, медиа арқылы жаңа білімді меңгеруге көмектеседі.

Соңғы он жылдықтағы дәстүрлі оқу аумағында қалыптасқан келеңсіз жағдай жеткіншектердің медиялық басымдылыққа ауысуына байланысты пайда болатын үрдістер мен мәселелер кешенімен сипатталады. Осы уақытқа дейін оқушылар негізінен қағаз мәтіндерін (кітаптар, баспасөз) еркін, қызығушылықпен оқитын. Бірақ бүгін олар электронды форматтағы (теледидарлық, [компьютерлік](https://melimde.com/1-kompeyuterlik-psihodiagnostikani-ozgeshelikteri.html), интернеттік және т.б.) медиамәтіндерге көбірек ұмтылады, дәстүрлі оқу үлгісі ауысты.  
Қазіргі кезде барлығымыздың баспа мәтіндерінің аудиовизуалды, экрандық медиамәтіндермен ауысуына үйренуге тура келеді. Бірақ медиалық контактілердің типінің өзгеруі оқушылардың жанрларына қатысты сыни ойлау мен құзыреттілігін дамыту мәселесін шешпейді. Осыған байланысты тақырыпқа сәйкес ғылыми зерттеулердегі терминологиялардың бытыраңқылығын ескеру керек. Ресейде де, шет елде де «медиамәдениет», «медиалық мәдениет», «ақпараттық мәдениет», «аудиовизуалдық мәдениет», «медиасауаттылық», «ақпараттық сауаттылық», «медиабілімділік», «ақпараттық білімділік», «аудиовизуалды білімділік», «компьютерлік сауаттылық», «мультиамедиалық сауаттылық», «ақпараттық құзы-реттілік», «аудиовизуалдық құзыреттілік», «медиақұзыреттілік», «медиалық құзыреттілік» және т.б. кең тараған терминдер (көбіне синоним сияқты) қолданылады.  
Бұндай терминологиялық алалықты ақпараттық мәдениет анықтамасына байланысты түрлі анықтамаларға талдау жасаған Н.И. Гендинаның зерттеулерінен көрінеді. Сонымен қатар, ол қазіргі таңда «кітапхана – библиографиялық мәдениет», «оқу мәдениеті», «кітапхана – библиографиялық білім», «библиотека – библиографиялық сауаттылық», көбінесе жиі қолданылатын «компьютерлік сауаттылық», «ақпараттық сауаттылық», «ақпараттық мәдениет» ұғымдары адамның ақпаратпен жұмысы бойынша білімі мен біліктілігін сипаттайтын осындай ұғымдарға мағынасы жағынан ұқсас үндестірілген, көбінесе нақты анықтамасы жоқ терминология қолданылатынын анықтады.  
Адамның білімі мен біліктілігін бағалауда қолданылған «медиамәдениет» («медиалық мәдениет») термині терминологиялық дәйектемеде кеңінен қолданылып келеді. Профессор И.А.Каиров мәдениетті: «1) адамдардың өндірістік, қоғамдық және рухани жетістіктерінің жиынтығы; 2) мәдениеттілік тәрізді, яғни мәдениеттің жоғары деңгейінде табылатын, соған сәйкес; 3) қандай да бір өсімдік немесе жануарларды өсіру, көбейту; 4) бір нәрсенің жоғары деңгейі, біліктіліктің жоғары дамуы ретінде анықтайды [2, 179].

Медиамәдениет (media culture) – медиа аумағындағы материалдық және интеллектуалдық құндылық жиынтығы, сонымен қатар социумдағы жаңғырту мен жұмыс істеудің тарихи анықталған жүйесі; аудиторияға қатысты медиамәдениет (немесе аудиовизуалды мәдениет) медиа аумағында медиамәтінді қабылдауға, талдауға, бағалауға қабілетті, медиа шығармашылықпен айналысатын, жаңа білімді игеретін адам тұлғасының даму деңгейінің жүйесі. Зерттеуші А.Баймухамбетов анықтамасы бойынша, тұлғаның медиамәдениеті – [құндылық](https://melimde.com/a-s-makarenko-balalar-jimin-damituda-tomendegi-satilardi-arast.html), технологиялық және тұлғалық шығармашылық компоненттер енетін және субъекттердің өзара әрекеттерінің дамуына әкелетін ақпараттық қоғаммен әрекеттесудің қатысымдық тәсілі [3].

Зерттеуші С.Н.Лактионова шетел педагогтері медиақұзыреттілік терминін заңдастырған, мысалы, Германияда медиақұзыреттілік деп медиаға қатысты білікті, өз бетіндік, шағармашылық және әлеуметтік жауапты әрекетке қабілеттілік түсініледі. Егер медиақұзыреттілікті медиасауаттылықтың синонимі деп түсінсек, онда Р.Кьюбидің анықтамасы дұрыс: медиақұзыреттілік (медиасауаттылық) – түрлі формада хабарламаны қолдану, талдау, бағалау және айту қабілеттілігі деп тұжырым жасады [4, 197]. Соңғы жылдарда ғылыми жұмыстарда «медиасауаттылық» және «медиа-құзыреттілік» ұғымдарымен үйлесіп жатқан «медиабілімділік» термині қолданыла басталды.

Болашақ педагогтердің медиабілімділігін Н.В.Змановская «педагогикалық үрдісте жалпы медиабілім беруге, сонымен қатар оқушылардың медиабілім беруін жүзеге асыру бойынша шеберлік деңгейін анық-тайтын жүйеленген медиабілім, біліктілік, құндылық қарым-қатынас жиынтығы» деп көрсетеді. Өткен жолдарда біз «медиасауаттылық», «медиабілім беру», «тұлғаның медиасауаттылығы» терминін қолдандық, бірақ жоғарыда жасалған терминологиялық талдау мынандай қорытындыға әкелді: медиақұзыреттілік түрлі форма, жанрдағы [медиамәтіндерді қолдану](https://melimde.com/jaartilfan-bilim-mazmnini-ereksheligi-nede.html), сыни талдау, бағалау және жеткізу біліктілігі, социумдағы медианың күрделі үрдістерін жұмыс істеуін талдау нақты мағына береді. Аудиторияда медиақұзыреттіліктің дамуы бірқатар компоненттерге негізделген «Бірінші компонент – тәжірибе. Бізде медиа және нақты әлеммен контакт тәжірибесі көп болған сайын, бізде неғұрлым жоғары деңгейдің дамуы үшін әлеует көп… Екінші компонент – медиа аумағында біліктілікті белсенді ету. Үшінші компонент - өз білімін жетілдіруге дайындық. Сонымен қатар атақты америка медиапедагогі С.Дж.Бэрэн бөліп көрсеткен тұлғаның медиақұзыреттілік үшін қажетті біліктілік классификациясына зейін аудару қажеттігін ескерткен. В.А.Варданян «Бес бөлімді міндетті біліктіліктен тұратын медиақұзыреттіліктің шағын және жүйеленген құрылымын неміс педагогі В.Вебер жасады деді» «Біріншіден медианың әрекетті бағытталған екі формасы: 1) медиа ұсынатынды таңдау және қолдану; 2) өз медиаөнімін жасау деп келтіреді.  
Екіншіден, екі форманың терминдерінің мазмұнында: медианың алуан түріне негізделген креативті мүмкіндіктер; медианы қолданудың тиімділігі үшін алғы шарттар;  
- медиаөнімдерді өндіру мен таратуға байланысты экономикалық, әлеуметтік, техникалық, саяси жағдайлармен байланысты білім мен аналитикалық қабілеттер енген». Сонымен қатар, Н.И.Гендина ұсынған ақпараттық құзыреттілікті (ақпараттық мәдениет деңгейі) сипаттайтын білім мен біліктілік тармағанада (өзінің ақпараттық қажеттілігін өз бетінше қалыптастыру біліктілігі, оны сөзбен жеткізу; сұрақ түріне (тақырыптық, суреттік) байланысты ақпаратты іздеудің негізгі алгоритмдерін білу; ақпаратты білім көздерінен таба алу және өзінің ақпараттық – аналитикалық әрекетінің нәтижесін дұрыс рәсімдеу). Біздің оймызша, тұлғаның медиақұзыреттілігі – социумдағы медианың жұмыс істеуінің алуан түрлі форма және жанр, талдаудың күрделі процестерінде медиамәтіндерді таңдау, қолдану, сыни талдау, бағалау, жасау және жеткізуге ықпал ететін түрткі, білім, білік, қабілеттер (көрсеткіштер: мотивациялық, перцептивтік, интерпретациялық, бағалау,  әрекеттік, креативтік) жиынтығы. Біз, жаңа ақпараттық технологиялар арқылы жоғары сынып оқушыларының медиамәдениетін, медиабілімін дамытудың зерттелу жағдайын зерделеу барысында медиабілім, медиамәдениеттің әліде жеткілікті деңгейде зерделенбегенін, тек шетелдік ғалымдар мен жекелеген автолардың бұл салада жақсы жетістіктерге жеткеніне куә болдық. Әйтседе, жоғарыда келтірілген талдауларға сүйене отырып, біз «медиамәдениет **–** адамзат тарапынан мәдени-тарихи даму барысында қалыптасатын ақпараттық-коммуникативтік құралдардың, материалдық және интеллектуалдық құндылықтардың жиынтығы. Ол медиамәтінді қабылдай білетін, талдай алатын, бағалайтын, медиа мен мәдениет тұрғысынан қарым-қатынас жасайтын, медиа шығармашылықпен айналысатын, медиа саласы бойынша білімін жаңа ақпараттармен үнемі толықтырып отыратын тұлға дамуының көрсеткіші болып табылады» - деген қорытындыға келдік.

Пайдаланылған әдебиеттер тізімі

1. Білім және ғылым. Энциклопедиялық сөздік /Бас редактор Ж.Қ.Түймебаев. Ред.алқасы:

А.Е. Әбілқасымова, И.Б. Бекбоев, Н.Б. Қалабаев, Е.Ә.Оңғарбаев, С.Ж. Пірәлиев, М.В. Рыжаков. – Алматы, 2009. – 400 б.

1. Педагогическая энциклопедия. Т.3. «Н-СМ» /Гл. ред. И.А.Каиров, Ф.Н.Петров и др. – М.: «Советская энциклопедия», 1986. – 880 с.
2. Баймухамбетов А.Э. Тенденции современной медиаглобализации в условиях идентичности казахстанских СМИ: дисс.акад.степ. д-ра философии (PhD). – Алматы, 2009. – 156 с.
3. Таубаева Ш.Т., Лактионова С.Н. Педагогическая инноватика как теория и практика нововведений в системе образования. – Алматы, 2001. – 296 с.